Sea Five Boutique Hotel | LekkeSlaap
Vanaf R3 490 per nag (plek vir 2)
Sea Five Boutique Hotel het 'n perfekte ligging, net 300 m vanaf Kampsbaai, Suid-Afrika se spogstrand. Ons het 7 eksklusiewe en suite-kamers met helder, asemrowende uitsigte oor die see en die berg. Dit is ideaal vir oordeelkundige reisigers en internasionale reisigers word dikwels hier herinner aan die Europese Riviera as hulle by ons inklok. Ons gee aandag aan die fynste besonderhede en gaan uit ons pad uit om 'n strandhuis-ervaring met 'n verskil te voorsien.
Elke kamer is individueel versier deur Francois Du Plesis en Sea Five se Italiaanse direkteur Nicolò Stortiglione Pudel. Die resultaat van hul samewerking is 'n pragtige vermenging van Mediterreense en Suider-Afrikaanse kleurskakerings. Gaste word bederf met Italiaanse linne (100% katoen), vars brood en croissants soggens, en elke kamer is toegerus met 'n TV met DStv, lugversorging/verwarmer, ondervloerse verhitting in die badkamer, 'n ekstra-lengte koninggrootte-bed, elektroniese kluis en 'n kroegie. Verder het elke kamer ook 'n privaat terras en die tuin-suites maak oop op pragtige oases van wit blomme. Die dakwoonstel spog met 'n 360º-uitsig oor die omliggende berge en see.
Die eksklusiewe middagetes word op versoek voorgesit waar gaste dit wil nuttig. Gaste word bederf met vars pasta, kreef, organiese kruie en slaai uit ons tuin en dit word bedien by tafels wat pragtig versier is. Ons doen alles in ons vermoë om 'n uitnemende ervaring te bied.